Oficialusis leidinys L 219 , 04/08/1992 p. 0019 - 0029

specialusis leidimas suomių kalba: skyrius 3 tomas 44 p. 0073

specialusis leidimas švedų kalba: skyrius 3 tomas 44 p. 0073



Komisijos reglamentas (EEB) Nr. 2252/92 1992 m. liepos 30 d. nustatantis išsamias specialios programos perdirbti skirtoms avietėms taikymo taisykles EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1992 m. liepos 13 d. Tarybos reglamentą (EEB) Nr. 1991/92, nustatantį specialią programą perdirbti skirtoms avietėms [1], ypač į jo 8 straipsnį, atsižvelgdama į 1985 m. birželio 11 d. Tarybos reglamentą (EEB) Nr. 1676/85 dėl apskaitos vieneto dydžio ir perskaičiavimo kurso, taikytinų įgyvendinant bendrąją žemės ūkio politiką [2], su paskutiniais pakeitimais, padarytais Reglamentu (EEB) Nr. 2205/90 [3], ypač į jo 5 straipsnio 3 dalį, kadangi Reglamente (EEB) Nr. 1991/92 yra pateiktos atskiros nuostatos, skirtos ištaisyti perdirbti skirtų aviečių gamybos ir realizavimo trūkumus; kadangi nustatyta teikiama parama yra mokama specialiai patvirtintoms augintojų organizacijoms, pateikusioms minimo sektoriaus konkurencingumo pagerinimo programą, kurią patvirtino kompetentinga nacionalinė institucija; kadangi reikėtų prisiminti, kad šis specialus pripažinimas nėra sąlygotas ankstesnio pripažinimo pagal 1992 m. gegužės 18 d. Tarybos reglamento (EEB) Nr. 1035/72 dėl vaisių ir daržovių rinkos bendro organizavimo [4] su paskutiniais pakeitimais, padarytais Reglamentu (EEB) Nr. 1754/92 [5], 13 straipsnį; kadangi, nepriklausomai nuo pastarojo, pripažinimas yra suteikiamas, jei yra laikomasi tam tikrų nustatytų jo suteikimui taisyklių; kadangi pripažinimo sąlygos turi apimti pagrįstas garantijas, kad Bendrijos paramą siekiančios gauti augintojų organizacijos savo veiklos apimtimi bei trukme ir savo modus operandi prisidės prie siekiamo sąlygų, kuriomis aptariami produktai yra gaminami ir realizuojami, pagerinimo; kadangi, norint užtikrinti augintojų organizacijų stabilumą, jos turi įtraukti į savo statutus atskirus straipsnius, garantuojančius augintojams organizacijos sprendimų ir veiklos kontrolę, ir straipsnius, nustatančius baudas už nustatytų taisyklių laužymą; kadangi turi būti nustatyti parduoti kiekiai, už kuriuos pripažintiems augintojams, pateikusiems sektoriaus konkurencingumo pagerinimo programas, kurias patvirtino kompetentinga nacionalinė institucija, būtų mokama fiksuoto dydžio parama; kadangi nepalankios oro sąlygos auginimo regione tais rinkos metais, už kuriuos skaičiuojama parama, gali sukelti pastebimų iškraipymų taikant paramos programą; kadangi reikėtų nustatyti, kad parama tokiais atvejais turi būti skaičiuojama atsižvelgiant į kiekius, realizuotus prekybos metais, einančiais po tų, kuriais derlius aiškiai nukentėjo nuo pirmiau minėtų oro sąlygų; kadangi reikėtų nustatyti įvairias priemones, kurios galėtų apimti pavienes arba bendras perdirbti skirtų aviečių sektoriaus konkurencingumo gerinimo programoje numatytas priemones; kadangi net ir tada, kai programas turi tvirtinti nacionalinės institucijos, administracinis ir kitoks bendradarbiavimas su Komisija siekiant užtikrinti reglamentuose nustatytų tikslų įgyvendinimą neturėtų prieštarauti tam, kad Komisija prireikus gali pareikalauti padaryti programos projekto pakeitimus arba netgi gali nesutikti, kad būtų suteikta ir nacionalinė, ir Bendrijos finansinė parama; kadangi reikėtų parengti atskiras toje pačioje auginimo zonoje veikiančių augintojų organizacijų bendrųjų priemonių, numatytų programose, tvirtinimo taisykles, o dar svarbiau – nacionalinių priemonių tvirtinimo taisykles; kadangi reikėtų nustatyti bendrąsias ir finansines nuostatas dėl paramos, Europos žemės ūkio orientavimo ir garantijų fondo Garantijų skyriaus finansuojamos laikantis Reglamente (EEB) Nr. 1991/92 nustatytų sąlygų; kadangi reikėtų prisiminti, kad Bendrijos parama valstybei narei gali būti išmokėta tik po to, kai buvo išmokėta nacionalinė parama, arba, geriausiu atveju, tuo pačiu metu, taikant atitinkamus patikrinimus; kadangi, remiantis Reglamento (EEB) Nr. 1676/85 nuostatomis, didžiausias paramos dydis už hektarą, nustatytas taikant kultūrų ir (arba) veislių auginimo gerinimo priemones, į nacionalinę valiutą turėtų būti perskaičiuojamas taikant kiekvienų prekybos metų pirmąją dieną galiojantį žemės ūkio perskaičiavimo kursą; kadangi įvairių atskirų priemonių įgyvendinimas reiškia išmoką gaunančios augintojų organizacijos įsipareigojimą nustatytais laiko tarpais valstybės narės paskirtai institucijai teikti visapusišką ir išsamią informaciją, kad ši galėtų stebėti, kaip augintojų organizacija vykdo savo įsipareigojimus; kadangi paramos gavėjo pareiga teikti informaciją pati savaime negali garantuoti, kad priemonės yra gerai administruojamos; kadangi dėl to būtina numatyti dokumentų patikrinimus ir patikrinimus vietoje, kuriuos turi atlikti nacionalinė institucija, atsižvelgdama į minėtame reglamente numatytą finansinės paramos rūšį; kadangi už rimtesnį Reglamente (EEB) Nr. 1991/92 arba šiame reglamente nustatytų įpareigojimų nesilaikymą turi būti atitinkamai baudžiama; kadangi šiame reglamente numatytos priemonės atitinka Vaisių ir daržovių gaminių verslo vadybos komiteto nuomonę, PRIĖMĖ ŠĮ REGLAMENTĄ: 1 straipsnis Perdirbti skirtas avietes gaminančioms ir parduodančioms augintojų organizacijoms, - specialiai pripažintoms pagal I antraštinės dalies nuostatas, - ir pagal II antraštinės dalies nuostatas pateikusioms perdirbti skirtų aviečių sektoriaus konkurencingumo gerinimo programą, kurią patvirtino atitinkama valstybė narė, gali būti taikomos Reglamente (EEB) Nr. 1991/92 numatytos specialiosios priemonės, laikantis šiame reglamente nustatytų taisyklių. I ANTRAŠTINĖ DALIS Perdirbti skirtų aviečių augintojų organizacijų specialus pripažinimas 2 straipsnis Valstybės narės, remdamosi Reglamentu (EEB) 1991/92, suteikia specialų pripažinimą perdirbti skirtas avietes gaminančioms ir parduodančioms augintojų organizacijoms arba augintojų grupėms (toliau – augintojų organizacijos): - kurios pačių augintojų raginimu susikūrė tam, kad perdirbti skirtų aviečių sektoriuje siektų Reglamento (EEB) Nr. 1035/72 13 straipsnio 1 dalies a punkte nurodytų tikslų, - kurios reikalauja, kad jų nariai laikytųsi šiame straipsnyje nurodytų įsipareigojimų, - kurios savo nariams suteikia iki pardavimo etapo naudojamas technines priemones, pirmiausia skirtas minimiems produktams pakuoti, o prireikus ir sandėliuoti, - kurių statutuose: a) yra numatytas reikalavimas, kad augintojai visą savo aviečių, skirtų perdirbti, produkciją parduotų per augintojų organizacijas; b) yra įtrauktos nuostatos, skirtos užtikrinti, kad augintojai kontroliuoja organizaciją ir jos priimamus sprendimus; c) yra nustatytos baudos už bet kokius organizacijos narių padarytus tos organizacijos taisyklių pažeidimus; d) yra reikalaujama, kad augintojai: - augintojų organizacijai priklausytų ne mažiau kaip trejus metus, - apie savo išstojimą iš organizacijos praneštų ne mažiau kaip prieš 12 mėnesių; e) yra įtrauktos nuostatos dėl nario mokesčio, - kurios, remdamosi Reglamento (EEB) Nr. 1991/92 2 straipsnio 1 dalimi, pateikia įrodymus apie pakankamą ekonominės veiklos lygį, - kurios tvarko atskirą savo veiklos, susijusios su perdirbti skirtomis avietėmis, apskaitą. 3 straipsnis 1. Prašymus specialiam pripažinimui pagal Reglamento (EEB) Nr. 1991/92 nuostatas gauti augintojų organizacijos valstybės narės kompetentingai institucijai pateikia ne vėliau kaip prieš 12 mėnesių iki minėto reglamento įsigaliojimo dienos. 2. Kartu su minėtais prašymais pateikiami steigimo dokumentai ir I priede nurodyta išsami informacija. 3. Pateiktų duomenų tikslumą kompetentinga institucija patikrina kruopščiai išnagrinėdama dokumentus ir atlikdama patikrinimus vietoje. Abejotinais atvejais kompetentinga institucija atlieka visus būtinus patikrinimus, užtikrinančius 2 straipsnyje nurodytų reikalavimų laikymąsi. 4. Specialus pripažinimas suteikiamas per tris mėnesius nuo prašymo pateikimo dienos. Tačiau tada, kai reikalingos papildomos apklausos, trijų mėnesių terminas gali būti pratęstas iki šešių mėnesių. 5. Kasmet iki gruodžio 1 d. augintojų organizacijos perduoda kompetentingai institucijai atnaujintą I priede nurodytą informaciją. 4 straipsnis Kompetentinga institucija periodiškai, ne rečiau kaip kartą per trejus metus, atlieka patikrinimus, užtikrinančius, kad pagal 3 straipsnio nuostatas patvirtintos augintojų organizacijos veiktų teisingai ir laikytųsi nustatytų jų pripažinimo sąlygų. Kompetentinga institucija panaikina specialų pripažinimą, jei nustato, kad: - nesilaikoma įsipareigojimų, kuris yra pripažinimo sąlyga, - nepateikta 3 straipsnio 5 dalyje nurodyta išsami informacija. 5 straipsnis Kasmet iki sausio 31 d. valstybės narės Komisijai perduoda: - perdirbti skirtų aviečių augintojų organizacijų, kurioms pagal Reglamento (EEB) Nr. 1991/92 nuostatas suteiktas specialus pripažinimas, sąrašą, - tinkamai užpildytą I priede nurodytą formą apie kiekvieną augintojų organizaciją. 6 straipsnis Pripažintoms augintojų organizacijoms suteikiant Reglamento (EEB) Nr. 1991/92 2 straipsnio 2 dalyje numatytą fiksuoto dydžio paramą, parduotos produkcijos kiekis reiškia per pirmuosius pardavimo metus po specialaus pripažinimo faktiškai parduotą perdirbti skirtą kiekį. Jei dėl blogų oro sąlygų gamybos rajone augintojų organizacijos produkcija sumažėjo daugiau kaip 20 %, parduotas kiekis bus antraisiais pardavimo metais po specialaus pripažinimo faktiškai perdirbti parduotas kiekis. II ANTRAŠTINĖ DALIS Perdirbti skirtų aviečių sektoriaus konkurencingumo gerinimo programa 7 straipsnis 1. Reglamento (EEB) Nr. 1991/92 5 straipsnio 1 dalyje nurodytas priemones sudaro: a) derliaus nuėmimo mechanizavimas: aviečių derliaus nuėmimo mechanizmų įsigijimas ir amortizacija; b) dabartinių sodinių kultūrų ir (arba) veislių gerinimas: - sodinių išrovimas ir naujų atsodinimas, - veislių pertvarkymas siekiant kiekybinio ir (arba) kokybinio genetinio pagerinimo, - auginimo technologijų tobulinimas, susijęs su sodinių tvarkymu ir išdėstymu; c) techniniai patarimai: - techninės pagalbos teikimas nariams, kad šie galėtų pasiruošti derliaus nuėmimo mechanizavimui, pagerinti derliaus tvarkymą ir koordinuoti visas gamybai taikomas priemones. 2. Reglamento (EEB) Nr. 1991/92 5 straipsnio 2 dalyje nurodytas priemones sudaro: a) mokslinis paruošimas ir priemonių, skirtų įveikti silpnąsias gamybos struktūros puses, skleidimas: - naujų veislių, duodančių didesnius derlius ir (arba) kokybės atžvilgiu geriau atitinkančių vartotojų reikalavimus bei labiau tinkančių perdirbti, naudojimas, - naujų metodų, skirtų kontroliuoti tam tikras ligas, rengimas. Šios priemonės pateikiamos ir įgyvendinamos tiesiogiai bendradarbiaujant su šioje srityje kompetentingais institucijomis ir (arba) organizacijomis; b) naujų produktų ir (arba) perdirbtų produktų naujų panaudojimo būdų kūrimas: - rinkų tyrimai, - naujų realizavimo rinkų paieška, - komerciniai tyrimai, susiję su pakuotės dizainu ir pateikimo forma, - naujų produktų kūrimas nuo sumanymo iki realizavimo rinkoje, - naujų konservavimo technologijų ekonominės naudos analizė. Šios priemonės pateikiamos ir įgyvendinamos tiesiogiai bendradarbiaujant su perdirbėjais arba perdirbėjų organizacijomis; c) šviežių aviečių produktų rinkos plėtros potencialo tyrimas: - šviežios produkcijos rinkos perspektyvos ir gamybos plotų, kuriems būtų prieinama rinka, tyrimas, siekiant produkcijos dalį iš perdirbimo pramonės nukreipti į šviežios produkcijos rinką. 8 straipsnis 1. Augintojų organizacijos valstybės narės paskirtai kompetentingai institucijai pateikia tvirtinti II priede nurodyto pavyzdžio savo programų projektus ir visus patvirtinamuosius dokumentus. Programa nepradedama įgyvendinti tol, ko jos nepatvirtina kompetentinga nacionalinė institucija. 2. Sprendimą dėl programos projekto kompetentinga institucija priima per penkis mėnesius nuo jo gavimo. Prašymų padaryti 3 straipsnio b punkte minimus pakeitimus pateikimas pertraukia šį terminą. Kompetentinga institucija: - taiko visas tinkamas priemones, įskaitant patikrinimus vietoje, kad įsitikintų augintojų organizacijos programos teikimo laikotarpiu suteikiamos informacijos apie perdirbti skirtų aviečių produkciją tikslumu, - tikrina, ar programa pateikta II priede nurodyto pavyzdžio blanke ir atitinka šios antraštinės dalies tikslus, - tikrina programos projekto ekonominį logiškumą bei techninį pagrįstumą, sąmatos pagrįstumą, finansavimo planą ir įgyvendinimo tvarkaraštį. Iki trečio mėnesio nuo programų projektų gavimo pabaigos kompetentinga institucija išsiunčia Komisijai tas programas, kurios, jos nuomone, gali būti patvirtintos pagal Reglamento (EEB) Nr. 1991/92 6 straipsnio nuostatas, ir bendrą jų atitikimo antros pastraipos trečioje įtraukoje nurodytiems kriterijams, įvertinimą. Per 40 dienų nuo šio pranešimo gavimo Komisija prireikus kreipiasi į kompetentingą instituciją, kad ši atmestų arba pakeistų programas. 3. Kompetentinga institucija: a) arba patvirtina programas, jei šios atitinka Reglamento (EEB) Nr. 1991/92 ir šios antraštinės dalies reikalavimus; b) arba savo iniciatyva arba Komisijos prašymu pareikalauja atlikti projektų pakeitimus. Programų projektai gali būti nepatvirtinami, kol į juos nebus įtraukti pakeitimai; c) arba savo iniciatyva arba Komisijos prašymu atmeta programas. 4. a) Programas, susijusias su priemonėmis, kurias kartu pateikia ir įgyvendina augintojų organizacijos, kurių nariai yra iš vieno arba daugiau gamybos rajonų, prireikus bendrai patvirtina kitos atitinkamų augintojų organizacijos. b) Gamybos rajoną sudaro visa valstybės narės nacionalinė teritorija. c) Kai taikomos tarpnacionalinės bendros priemonės, atitinkamų valstybių narių kompetentingos institucijos glaudžiai bendradarbiauja tvirtindamos planus. 5. Įgyvendinant kiekvieną programą, kompetentinga institucija, atsižvelgdama į jai kasmet augintojų organizacijų siunčiamas ataskaitas ir atlikdama patikrinimus vietoje, periodiškai tikrina, kokios pažangos pasiekta įgyvendinant patvirtintą programą, ar atliktas darbas atitinka techninius ir finansinius reikalavimus ir pateiktų patvirtinamųjų dokumentų tikslumą. Kiekvienos programos įgyvendinimo eigoje atliekami ne mažiau kaip du patikrinimai vietoje. 9 straipsnis Kasmet iki sausio 31 d. kompetentinga institucija išsiunčia Komisijai ataskaitą apie pažangą, pasiektą įgyvendinant patvirtintas programas, bei atliktų patikrinimų rezultatus ir, kilus įgyvendinimo sunkumams, augintojų organizacijoms galintiems sukliudyti įvykdyti prisiimtus įsipareigojimus, pateikia Komisijai visą su tuo susijusią informaciją. III ANTRAŠTINĖ DALIS Bendrosios ir finansinės nuostatos 10 straipsnis 1. Kompetentingos nacionalinės institucijos ne vėliau kaip per du mėnesius nuo programos patvirtinimo išmoka perdirbti skirtų aviečių gamybos sektoriaus konkurencingumo gerinimo programas pateikusioms pripažintoms augintojų organizacijoms išankstinę 70 % fiksuoto dydžio paramos sumą. 2. Išankstinė suma prireikus nustatoma remiantis prašyme dėl pripažinimo nurodytu kiekvienos augintojų organizacijos parduotu kiekiu. 3. Galutinė paramos suma nustatoma ir jos likutis išmokamas ne vėliau kaip per mėnesį nuo tos dienos, kurią augintojų organizacija kompetentingai institucijai pranešė apie kiekį, parduotą per pirmuosius prekybos metus po jos pripažinimo. 11 straipsnis 1. Augintojų organizacijos, siekdamos gauti Bendrijos paramą perdirbti skirtas avietes gaminančio sektoriaus konkurencingumo pagerinimo programai įgyvendinti, kiekvienų prekybos metų pabaigoje pateikia prašymą kompetentingai nacionalinei institucijai. 2. Prašymas paramai gauti pateikiamas remiantis III priedu, per du mėnesius nuo prekybos metų pabaigos, o kartu su prašymu pateikiamos sąskaitos ir visi kiti panašūs su atliktu darbu susiję dokumentai. 3. Išlaidos, konkrečiais prekybos metais patirtos kelių augintojų organizacijų kartu įgyvendinant priemones, turi būti padalijamos tarp šių organizacijų. 4. Kai paraiškos pateikiamos pasibaigus pirmiau nurodytam terminui, parama sumažinama 5 %. 12 straipsnis Valstybių narių kompetentingos institucijos, patikrinusios paraiškas paramai gauti ir patvirtinamuosius dokumentus, kasmet per tris mėnesius nuo paraiškų gavimo išmoka paramą, kurią valstybė narė ir Bendrija suteikia remdamosi Reglamento (EEB) Nr. 1991/92 6 straipsnio 3 straipsnio nuostatomis. 13 straipsnis Reglamento (EEB) Nr. 1991/92 6 straipsnio 3 dalyje nurodytos didžiausios paramos sumos už hektarą perskaičiavimo į nacionalinę valiutą kursas kasmet yra tas, kuris galioja pirmą atitinkamų prekybos metų dieną. 14 straipsnis 1. Išmokėjus paramą klaidingai, valstybė narė susigrąžina išmokėtas sumas ir palūkanas už laikotarpį nuo paramos išmokėjimo iki susigrąžinimo dienos. Palūkanų norma turi būti tokia pati, kaip ir pagal nacionalinės teisės aktus taikoma identiškoms susigrąžinimo operacijoms. Remdamosi Reglamentu (EEB) Nr. 1991/92, valstybės narės susigrąžina visą paramą augintojų organizacijoms, savo veiklą nutraukusioms nepasibaigus tretiesiems metams nuo šio reglamento I antraštinėje dalyje nurodyto specialaus pripažinimo arba toms, kurių pripažinimas buvo panaikintas remiantis 4 straipsnio nuostatomis. 2. Susigrąžinta parama išmokama mokėjimų agentūrai ar departamentams, o pastarieji išskaičiuoja ją iš Europos žemės ūkio orientavimo ir garantijų fondo Garantijų skyriaus finansuojamų lėšų proporcingai Bendrijos finansavimui. 3. Finansines negebėjimo susigrąžinti išmokėtas sumas pasekmes prisiima Komisija proporcingai Bendrijos finansavimui. 15 straipsnis Valstybės narės imasi būtinų baudžiamųjų priemonių už rimtą pagal Reglamento (EEB) Nr. 1991/92 ir šį reglamentą duotų arba sutartyse numatytų įpareigojimų nesilaikymą. 16 straipsnis Šis reglamentas įsigalioja septintą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1992 m. liepos 30 d. Komisijos vardu Ray Mac Sharry Komisijos narys [1] OL L 199, 1992 7 18, p. 1. [2] OL L 164, 1985 6 24, p. 1. [3] OL L 201, 1990 7 31, p. 9. [4] OL L 118, 1972 5 20, p. 1. [5] OL L 180, 1992 7 1, p. 23. -------------------------------------------------- I PRIEDAS +++++ TIFF +++++ +++++ TIFF +++++ +++++ TIFF +++++ -------------------------------------------------- II PRIEDAS Perdirbti skirtų aviečių gamybos sektoriaus konkurencingumo gerinimo programos aprašymas A. Atitinkamos geografinės vietovės aprašymas 1. Individualios priemonės 2. Bendros priemonės B. Pradinės situacijos aprašymas dėl: 1. Gamybos: - ūkių, dirbamų teritorijų, derliaus iš hektaro, nuimto derliaus kiekio ir jo svarbos pagal nacionalinę gamybą aprašymas, - plantacijų būklė (amžius, tankumas, dydis, kitų vaismedžių buvimas, kt.), - techninė pagalba, prieinama ūkiams. 2. Techninės pagalbos. 3. Pardavimo: Trumpas esamų sąlygų, įrangos ir pajėgumų aprašymas. 4. Normalios nuolatinės gamybos problemų. C. Gamybos potencialas: tikslai ir numatomas realizavimas D. Programos tikslai 1. Šia programa siekiamų tikslų aprašymas. 2. Kiekvienos priemonės tikslų aprašymas. 2.1 Individualios priemonės 2.1.1 derliaus nuėmimo mechanizacija 2.1.2 plantacijų restruktūrizavimas ir pakeitimas 2.1.3 techninė pagalba 2.2 Bendros priemonės 2.2.1 Mokslinis priemonių parengimas ir taikymas siekiant įveikti struktūrinius silpnumus - genetinis gerinimas - naujų veislių įvedimas - sertifikuotos medžiagos įsigijimas - ligų kontrolė - produkcijos kokybės po nuėmimo išsaugojimas - produkcijos kokybės pritaikymas perdirbimo pramonės reikmėms. 2.2.2 Naujos produkcijos ir (arba) naujo realizavimo plėtra: - naujos produkcijos plėtra ir - esamos produkcijos pardavimo būdų plėtra. 2.2.3 Rinkos tyrimai siekiant plėsti šviežios produkcijos rinką. E. Bendros priemonės, informacija apie: 1. Gamintojų organizacijas, dalyvaujančias bendrose priemonėse pagal programą; 2. Institucijas ir (arba) įstaigas, dalyvaujančias moksliniame priemonių parengime ir taikyme; 3. Perdirbėjus ir (arba) perdirbėjų grupes, dalyvaujančias priemonėse siekiant plėsti naują produkciją arba realizavimą. F. Būtinos investicijos: 1. Bendros programos išlaidos, suskirstytos pagal priemones; 2. Numatomos išlaidos, suskirstytos pagal įgyvendinimo metus. G. Numanomas įgyvendinimo laikotarpis ir metinis grafikas laikotarpiui ne didesniam kaip aštuoneri metai. -------------------------------------------------- III PRIEDAS +++++ TIFF +++++ +++++ TIFF +++++ --------------------------------------------------